Document ID: 32003L0104

32003L0104
L 295/83
JURNALUL OFÍCIAL AL UNIUNII EUROPENE
DIRECTIVA 2003/104/CE A COMISIEI
din 12 noiembrie 2003
de autorizare a esterului izopropilic al analogului hidroxilat al metioninei
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 82/471/CEE a Consiliului din 30 iunie 1982 privind anumite produse utilizate în hrana animalelor (1), astfel cum a fost modificată ultima dată prin Directiva 1999/20/CE (2), în special articolul 6,
întrucât:
(1)
Directiva 82/471/CEE prevede că modificările ce urmează a fi aduse anexei la directiva menționată ca urmare a evoluției cunoștințelor științifice și tehnice se adoptă în conformitate cu procedura stabilită la articolul 13.
(2)
A fost prezentată o cerere de autorizare pentru esterul izopropilic al analogului hidroxilat al metioninei care aparține grupei de „analogi ai aminoacizilor” menționată în anexa la Directiva 82/471/CEE.
(3)
La 25 aprilie 2003, Comitetul științific pentru nutriția animalelor (SCAN) a emis un aviz privind utilizarea acestui produs în furaje, care precizează că esterul izopropilic al analogului hidroxilat al metioninei nu prezintă nici un risc pentru sănătatea umană, sănătatea animală sau mediul înconjurător.
(4)
Din examinarea cererii prezentate pentru autorizarea esterului izopropilic al analogului hidroxilat al metioninei se constată că produsul respectiv îndeplinește cerințele prevăzute la articolul 6 alineatul (2) din Directiva 82/471/CEE, în condițiile stabilite de anexa la prezenta directivă. Prin urmare, acest produs ar trebui să fie autorizat.
(5)
Măsurile prevăzute de prezenta directivă sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DIRECTIVĂ:
Articolul 1
Anexa la Directiva 82/471/CEE se modifică în conformitate cu anexa la prezenta directivă.
Articolul 2
(1) Statele membre pun în aplicare actele cu putere de lege și actele administrative necesare pentru a se conforma prezentei directive până la 20 mai 2004. Comisiei i se comunică de îndată de către statele membre textul acestor acte precum și un tabel de corespondență între aceste acte și prezenta directivă.
(2) Atunci când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
(3) Comisiei i se comunică de către statele membre textul dispozițiilor de drept intern pe care le adoptă în domeniul reglementat de prezenta directivă.
Articolul 3
Prezenta directivă intră în vigoare în a șaptea zi de la data publicării în Jurnalul Oficial al Uniunii Europene.
Articolul 4
Prezenta directivă se adresează statelor membre.
Adoptată la Bruxelles, 12 noiembrie 2003.

Labels: 3
1
6